Denunciat un altre docent de Maristes per demanar favors sexuals - Empordà
Denunciat un altre docent de Maristes per demanar favors sexuals
BARCELONA | EFE 13.04.2016 | 06:30
Un exalumne dels Maristes de Sants-les Corts va denunciar un professor del centre, que a mitjan dècada dels vuitanta impartia classes de castellà, per suposadament demanar-li favors sexuals a canvi d'apujar-li les seves notes i per fer-li un petó sense el seu consentiment. Segons informava ahir El Periódico i van confirmar fonts policials, la víctima va presentar la denúncia divendres passat a la Unitat d'Investigació dels Mossos d'Esquadra a la comissaria de les Corts de Barcelona, per un cas de suposats abusos comès l'any 1984.
L'exalumne, que ara té 45 anys, va relatar que el professor li va dir que necessitava apujar la nota i que si li feia un petó l'hi apujaria. El denunciant sosté que no va saber què respondre i que va quedar perplex, i el docent dels Maristes va passar a l'acció: el va besar i, posteriorment, li va apujar la nota. Es dóna el cas que l'home que va denunciar és germà d'un altre exalumne dels Maristes que també va denunciar tocaments per part, en el seu cas, del pederasta confés Joaquim Benítez.